વડોદરામાં ડ્રગ્સ સામે પોલીસે મોટું અભિયાન હાથ ધર્યું હતું અનેક જગ્યાએ દરોડા પાડવામાં આવ્યા હતા વડોદરા ક્રાઇમ બ્રાંચના ડીસીપી જયદિપસિંહ જાડેજાએ જણાવ્યું છે કે પોલીસ કમિશનર અનુપસિંહ ગેહલોતની સૂચના બાદ શહેરમાં 10 ટીમો દ્વારા ડ્રગ્સના દૂષણના વિરુદ્ધ અભિયાન ચલાવવામાં આવ્યું છે, મોડી રાત્રે વિશ્વામિત્રી બ્રિજ નીચે, સોમા તળાવ હનુમાન ટેકરી, મનિષા ચોકડી, વાસણા રોડ, કલ્યાણ પાર્ટી પ્લોટની પાસે, ઇલોરાપાર્ક, સુભાનપુરા સંતોષી નગર, પાણીગેટ દરવાજા પાસે, કલ્યાણ કાફે, ફતેગંજ, અકોટા ડી-માર્ટની બાજુમાં અને સન ફાર્મા રોડ સહિતની જગ્યાઓએ પોલીસે દરોડા કર્યા હતા.